Charles Collett

Prif ddyluniwr a pheiriannydd rheilffyrdd o Loegr oedd Charles Benjamin Collett (10 Medi 1871 – 5 Ebrill 1952). Aeth i ysgol Merchant Taylors yn Llundain ac wedyn Prifysgol Llundain cyn gweithio i gwmni peiriannau Chwmni Mawdslay.

Symudodd i Reilffordd y Great Western fel dyluniwr ym Mai 1893. Erbyn 1897 roedd o'n gyfrifol am gynllunio adeiladau, ac ym 1898 yn gynortthwyydd i'r brif ddyluniwr. Daeth o'n ddirpwy reolwr Gwaith Swindon ym 1900, ac ym 1912 daeth yn rheolwr. Daeth o'n ddirpwy brif-beirianydd y rheilffordd ym Mai 1919. Ar ôl marwolaeth George Jackson Churchward daeth yn brif beiriannydd yn Ionawr 1922.

Cynlluniodd o locomotifau Dosbarth 'Castle', y locomotifau mwyaf pwerus ym Mhrydain ar y pryd, ac yn hwyrach y Dosbarth 'King' hyd yn oed fwy pwerus. Ond yn gyffredinol, canolbwyntiodd o ar ddatblygu cynlluniau Churchward.

Gadawodd y rheilffordd yn 69 oed a symudodd i Wimbledon, lle bu farw yn 80 oed yn 1952.Gwefan archifygreatwestern

Cyfeiriadau

Categori:Genedigaethau 1871
Categori:Marwolaethau 1952
Categori:Peirianwyr o Loegr